CELEX: E2017P0004
Language: el
Date: 2017-06-02 00:00:00
Title: Προσφυγή που ασκήθηκε στις 2 Ιουνίου 2017 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-4/17)

17.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/7
            
         Προσφυγή που ασκήθηκε στις 2 Ιουνίου 2017 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-4/17)
   (2017/C 271/06)
   Στις 2 Ιουνίου 2017 η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler, Μαρία Μουστακαλή, Øyvind Bø και Marlene Lie Hakkebo, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Βρυξέλλες, άσκησε προσφυγή κατά του Βασιλείου της Νορβηγίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ να αναγνωρίσει ότι:
   
               1.
            
            
               Το Βασίλειο της Νορβηγίας παρέβη τις διατάξεις της πράξης που αναφέρεται στο σημείο 2 του παραρτήματος XVI της συμφωνίας για τον ΕΟΧ, οδηγία 2004/18/ΕΚ, της 31ης Μαρτίου 2004, περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών (1), διότι προέβη σε εσφαλμένη ταξινόμηση δημόσιας σύμβασης και διενήργησε διαδικασία διαγωνισμού για την κατασκευή και λειτουργία υπογείου χώρου στάθμευσης αυτοκινήτων κάτω από την πλατεία Torvet του Kristiansand η οποία δεν συνάδει με τις απαιτήσεις στο πλαίσιο των κανόνων του ΕΟΧ σχετικά με τη σύναψη δημοσίων συμβάσεων. Ειδικότερα, το Βασίλειο της Νορβηγίας:
               
                           i)
                        
                        
                           δεν περιέγραψε ορθώς το αντικείμενο της δημόσιας σύμβασης, καθώς δεν χρησιμοποίησε τους ορθούς, ή τουλάχιστον πλήρεις και αρκούντως ακριβείς, κωδικούς CPV, κατά παράβαση του άρθρου 58 παράγραφος 2, της οδηγίας, σε συνδυασμό με το άρθρο 1 παράγραφος 14, της οδηγίας, καθώς και κατά παράβαση της πράξης που αναφέρεται στο σημείο 6α του παραρτήματος XVI της συμφωνίας για τον ΕΟΧ (κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, περί του κοινού λεξιλογίου για τις δημόσιες συμβάσεις)·
                        
                     
                           ii)
                        
                        
                           παρέλειψε να δημοσιεύσει προκήρυξη διαγωνισμού για την ανάθεση της σύμβασης σε ολόκληρο τον ΕΟΧ στην Επίσημη Εφημερίδα της Ευρωπαϊκής Ένωσης και στη βάση δεδομένων TED, σύμφωνα με τις απαιτήσεις που ορίζονται στο άρθρο 58 της οδηγίας· και
                        
                     
                           iii)
                        
                        
                           δεν τήρησε την ελάχιστη προθεσμία για την υποβολή των αιτήσεων για τη διαδικασία ανάθεσης, όπως προβλέπεται στο άρθρο 59 της οδηγίας.
                        
                     
         
               2.
            
            
               Το Βασίλειο της Νορβηγίας βαρύνεται με τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Τον Απρίλιο του 2015 ο δήμος του Kristiansand στη νότια Νορβηγία ξεκίνησε μια διαδικασία διαγωνισμού για την κατασκευή και τη λειτουργία ενός μεγάλου υπογείου χώρου στάθμευσης αυτοκινήτων στο Kristiansand, κάτω από την κεντρική πλατεία της πόλης, η οποία είναι γνωστή με την ονομασία «Torvet».
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι το έργο δεν ανατέθηκε ως σύμβαση παραχώρησης δημοσίων έργων. Αντί αυτού, το έργο περιγράφηκε εσφαλμένα ως έργο με αποκλειστικό σκοπό την παροχή «υπηρεσιών στάθμευσης» και η διαδικασία διαγωνισμού δεν ήταν σύμφωνη με τους λεπτομερείς κανόνες που προβλέπονται στη νομοθεσία του ΕΟΧ η οποία διέπει τις διαδικασίες διαγωνισμού για ανάθεση συμβάσεων παραχώρησης δημοσίων έργων, ιδίως με την οδηγία 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών.
            
         
               —
            
            
               Η Εποπτεύουσα Αρχή της ΕΖΕΣ ζητεί από το Δικαστήριο να αναγνωρίσει ότι η Νορβηγία: χαρακτήρισε εσφαλμένα το αντικείμενο της δημόσιας σύμβασης, καθώς δεν χρησιμοποίησε τους ορθούς, ή τουλάχιστον πλήρεις και αρκούντως ακριβείς, κωδικούς CPV· παρέλειψε να δημοσιεύσει προκήρυξη διαγωνισμού σε ολόκληρο τον ΕΟΧ στην Επίσημη Εφημερίδα της Ευρωπαϊκής Ένωσης, και στη βάση δεδομένων TED· και δεν τήρησε την ελάχιστη προθεσμία για την υποβολή των αιτήσεων συμμετοχής σε διαδικασία ανάθεσης.
            
         
               —
            
            
               Σύμφωνα με τον χαρακτηρισμό που της δόθηκε, η εν λόγω σύμβαση αφορά «τον σχεδιασμό, την κατασκευή, τη χρηματοδότηση και τη λειτουργία υπόγειου χώρου στάθμευσης αυτοκινήτων». Ο διαγωνισμός δημοσιεύθηκε στις 20 Απριλίου 2015 στην εθνική βάση δεδομένων Doffin για κοινοποιήσεις σχετικές με δημόσιες συμβάσεις της Νορβηγίας, με χρήση του κωδικού CPV που αντιστοιχεί σε «υπηρεσίες στάθμευσης».
            
         
               —
            
            
               Σύμφωνα με την προκήρυξη του διαγωνισμού, εκτιμάται ότι η αξία της σύμβασης κυμαίνεται μεταξύ 24 000 000 και 100 000 000 ΝΟΚ.
            
         
               —
            
            
               Μόνο μία προσφορά υποβλήθηκε εντός της ταχθείσας προθεσμίας στις 15 Μαΐου 2015. Η εν λόγω προσφορά αναθεωρήθηκε μετά τις διαπραγματεύσεις, και η σύμβαση τελικά ανατέθηκε στις 24 Ιουνίου 2015, και υπογράφηκε από τα μέρη στις 29 Ιουνίου 2015.
            
         
      (1)  ΕΕ L 134 της 30.4.2004, σ. 114.